Diari Oficial de la Generalitat Valenciana


Sumari del DOGV 4473, del 03-04-2003 (2003/3795)

RESOLUCIÓ d'11 de març del 2003, del conseller de Sanitat, per la qual es dicten instruccions per a la prescripció i dispensació de tires reactives per a la determinació de glucosa en sang i orina.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4473

Data del DOGV
:   03-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3795


Data del document
:   11-03-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * diabetis
    * farmacovigilància
    * material mèdic-quirúrgic

RESOLUCIÓ d'11 de març del 2003, del conseller de Sanitat, per la qual es dicten instruccions per a la prescripció i dispensació de tires reactives per a la determinació de glucosa en sang i orina. [2003/3795]
  
La diabetis és un problema de salut amb una elevada prevalença a la Comunitat Valenciana. La importància d'un control metabòlic i tractament adequats de la malaltia en la reducció de les complicacions cròniques i la mortalitat precoç en la diabetis, és indiscutible. Un factor fonamental per a l'èxit d'estes mesures és el compromís dels pacients i el seu entorn en l'atenció i tractament de la seua malaltia, ajudats per l'equip sanitari. L'ús de tires reactives per a la determinació de glucosa en sang i orina pels pacients contribuïx a la implicació del pacient en el control efectiu de la seua malaltia.
  
D'acord amb el que s'ha exposat i amb la finalitat de facilitar l'accés dels malalts diabètics a les tires reactives per a la determinació de glucosa en sang i orina, fent ús de les facultats que conferix el Decret 87/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre i pel Decret 46/2001, de 27 de febrer, resolc:
  
1. Les primeres prescripcions de les tires reactives per a la determinació de glucosa en sang i orina les han de fer els especialistes en Endocrinologia. Així mateix i en l'àmbit de l'Atenció Primària també poden fer eixa prescripció els facultatius que presten els seus servicis en centres de salut on estiga instaurat un programa d'atenció i control al pacient diabètic.
  
2. El seguiment dels pacients i les seues prescripcions correspon als facultatius d'Atenció Primària.
  
3. La prescripció de receptes de tires reactives a un pacient pot cobrir un període màxim de determinació de tres mesos. Només es pot prescriure i dispensar un envàs per recepta.
  
4. Només poden ser facturades i per tant abonades per la Conselleria de Sanitat, les receptes que continguen prescripcions de tires reactives per a la determinació de glucosa en sang i orina que estiguen incloses en la relació que remetrà periòdicament la Direcció General per a la Prestació Farmacèutica als Col·legis Oficials de Farmacèutics.
  
5. El facultatiu que instaure el tractament ha d'omplir la Fitxa d'Indicació de Tires Reactives, que s'adjunta com a annex, que és un requisit imprescindible per a poder prescriure les tires reactives.
  
6. La Fitxa d'Indicació de Tires Reactives té validesa per a un període de dos anys, excepte en el cas de diabetis gestacional que és de tres mesos.
  
7. S'elimina el visat previ d'inspecció per a la dispensació de tires reactives per a la determinació de glucosa en sang i orina.
  
La present resolució exhaurix la via administrativa i en conseqüència és susceptible de recurs potestatiu de reposició en el termini d'un mes davant del mateix òrgan que el dictà i de recurs contenciós administratiu en el termini de dos mesos, comptadors des de l'endemà de la seua publicació en el DOGV.